《余尝作二诗观者皆喜文卿见余写此卷俾余书之于上 其一》
元代·本诚

莫造屋，莫造屋，何用经年兴土木。造屋人在堂，拆屋人在腹。

不木造时荣，但见拆时辱。莫造屋，莫造屋。世道由来反覆多，兴废但分迟与速。

作者简介：元僧。嘉兴语溪人，初名文诚，后名道元。字觉隐，号辅成山人、大同山翁、凝始子。尝主本觉寺。后寓吴下。喜山水，以诗自豪。又善画山水。有《凝始子集》。